C 233/32
SK
Úradný vestník Európskej únie
16.6.2022
Do týchto podpoložiek nepatria svetelné reťaze, ktoré nie sú určené najmä na použitie na vianočný stromček a ktoré sú určené na použitie na rôzne ozdobné účely počas celého roka, napríklad na zdobenie domov, balkónov, miest pre svadobné hostiny, záhrad alebo na ozdobenie menších predmetov, takých ako veniec, kvetináč alebo stôl.
Taktiež do tejto podpoložky nepatria svetelné reťaze so žiarovkami navrhnutými napríklad ako tekvice alebo srdcia, pretože takéto žiarovky nijako nesúvisia s Vianocami.
Príklady výrobkov, ktoré sa majú zatriediť do podpoložky 9405 4x ako ‚Ostatné elektrické svietidlá a príslušenstvo svietidiel‘:
Svetelný LED záves vo forme girlandy (existujúci vo viacerých dĺžkach), vyrobený z dvoch izolovaných elektrických káblov, s prameňmi rôznej dĺžky (30 – 70 cm) visiacimi z nich v približne 15 cm intervaloch.
Na prameňoch je spolu približne 200 svetelných zdrojov LED.
Ku girlande je priložený spojovací kábel a transformátor.
Svetelná reťaz s mikro LED zdrojmi, s celkovou dĺžkou 240 cm, pozostávajúca z kovového drôtu a 40 svetelných zdrojov s rozstupom 5 cm, napájaná batériami.
Svetelná reťaz s mikro LED zdrojmi, s celkovou dĺžkou 860 cm (z toho 500 cm predstavuje spojovací kábel), pozostávajúca z kovového drôtu a 360 svetelných zdrojov s rozstupom 1 cm.
Ku svetelnej reťazi je priložený transformátor.“